אלכסנדר אלכין

אלכסנדר אלכסנדרוביץ' אלֵכין (ברוסית: Алекса́ндр Алекса́ндрович Але́хин; שם משפחתו נקרא לפעמים בטעות אליוכין; 31 באוקטובר 1892 – 24 במרץ 1946), רב-אמן בשחמט ממוצא רוסי, שקיבל גם אזרחות צרפתית, היה אלוף העולם הרביעי בשחמט. על שמו פתיחה הנקראת "הגנת אלכין". הוא חבר בהיכל התהילה העולמי של השחמט .

ביוגרפיה

אלכין נולד למשפחה אמידה במוסקבה, רוסיה. בשנת 1920 הוא ניצח באליפות ברית המועצות בשחמט הראשונה. בעקבות המהפכה הרוסית היגר לצרפת והתאזרח בה בשנת 1925. בשנה זו התמודד במשחק סימולטני עיוור נגד 26 יריבים בניו יורק, ולאחר כמה חודשים עשה דבר דומה מול 28 יריבים בפריז. ב-1927 נטל את הכתר מידי האלוף דאז חוזה ראול קאפאבלאנקה הקובני והתחמק ממשחק הגומלין. ב-1933 התמודד בשיקגו נגד 32 יריבים במשחק סימולטני עיוור.

המשחקים הסמויים-סימולטניים גרמו להידרדרות מצב בריאותו, ולהיטותו למשקאות חריפים פגמה בכושרו, כך שב-1935 בדו-קרב עם הד"ר מקס אויבה הפגין אלכין כושר ירוד ואיבד את התואר, להפתעת רבים וביניהם ד"ר אויבה עצמו.

סיבה נוספת להפסדו היה ביטחונו המופרז לקראת הדו-קרב, מה עוד שהתחזק לאחר שכבר במשחק הראשון ניצח את אויבה תוך 30 מסעים בלבד. אולם ד"ר אויבה לא נשבר, וכבר במשחק השני השיב בניצחון נאה והמשיך לזכייה בתואר, כאמור. הפסד זה הניע את אלכין לשנות את חייו ולשפר את בריאותו לקראת דו-קרב הגומלין, ואכן בשנת 1937 הביס את ד"ר אויבה בצורה משכנעת ביותר.

לאחר ניצחון זה, ב-1939 עלה שמו של הכוכב הרוסי הצעיר בוטביניק, וניסו לארגן ביניהם דו-קרב. אלכין אותה שעה היה בבואנוס איירס, ארגנטינה, באולימפיאדת השחמט העולמית - בה שיחק בתור ראש הנבחרת הצרפתית. אולם פרוץ מלחמת העולם השנייה גרם לעזיבתו לצבא הצרפתי. כשכבשו הגרמנים את צרפת ניסה להגיע לארצות הברית אולם בדרכו, בהיותו בליסבון, הגיעו אליו שמועות שאשתו נמצאת בשבי הגרמנים בצרפת. הוא ניסה להשיג רישיון להצטרף אליה. הגרמנים הסכימו להעניק לו רישיון, ביודעם שהוא אלוף העולם וניתן יהיה לנצלו לצורכי תעמולה נגד היהודים.

ואכן בהיותו בצרפת פורסמה בעיתון הגרמני "פאריזר צייטונג" סדרת מאמרים אנטישמיים בחתימתו. מאמרים אלה נתקבלו בזעם רב על ידי העולם שמחוץ לשלטון הגרמני. אולם לאחר המלחמה הצהיר ד"ר אלכין כי אף מילה במאמרים הנ"ל לא הייתה משלו.

אלכין המשיך לחיות בליסבון בעוני, אולם אז הגיע אליו מברק מנשיא הפדרציה הבריטית לשחמט, ובו הודעה שבוטביניק מזמינו לדו-קרב במימון של 10,000 דולר, ממנו היה אמור ד"ר אלכין לקבל כשני שלישים. אלכין קיבל התקף לב ומת בעודו מתכונן לדו-קרב המיוחל. הוא עוד הספיק לשלוח את הסכמתו לדו-קרב.

על שמו נקראה תחרות על בשחמט.

דו-קרבות

הופעות באולימפיאדות
אלכין השתתף ב-5 אולימפיאדות שחמט בנבחרת צרפת.

תחרות לדוגמה בה השתתף
 תחרות השחמט בנוטינגהאם 1936

משחקים מפורסמים בהדגמת וידאו
אלכין-שטרק 1921, באתר יוטיוב
 פוטמקין-אלכין 1912, באתר יוטיוב
 סיום מוסבר של אלכין, באתר יוטיוב
 אלכין-זאמיש,1923, באתר יוטיוב
 מאליפות העולם מול קפבלנקה, באתר יוטיוב

משחקי מופת

לבן: עקיבא רובינשטיין שחור: אלכסנדר אלכין קרלסבד 1911 

לבן : אלכסנדר אלכין שחור : פרדריק ייטס לונדון 1922

דוגמה יפה לשליטה של אלכין - מציב את הכלים על ערוגות חזקות, תופס את הטורים הפתוחים, מכפיל צריחים בשורה השביעית ומפעיל את מלכו במרכז ככלי התקפי לכל דבר.

שני משחקי מופת בהם מנצל אלכין את החלשת משבצות המרכז
ויליאם וינטר (בלבן) - אלכסנדר אלכין 

המשחק מוצג פעמיים:

א. המשחק כולו כאשר ניתן לראות אותו בצורה רציפה, או לעצור מדי פעם ולקרוא את ההערות למשחק זה. 

ב. המשחק מוצג מסע אחר מסע עם הערות מפורטות ברמה בסיסית יותר כך שניתן לעקוב אחר הרעיונות של שני השחקנים. 

אלכסנדר אלכין (בלבן) - פרדריק ייטס

לקריאה נוספת
 אבשלום יושע, 13 אלופי עולם בשחמט, הוצאת אחיאסף בע"מ, 1988
 גארי קספרוב, על קודמי הגדולים חלק א'

קישורים חיצוניים 
 

 
 תחבולות של אלכסנדר אלכין, באתר wtharvey.com 
 ריאיון קצר עם אלכסנדר אלכין משנת 1938 ל-BBC, באתר יוטיוב 
 תוצאות אלכין בתחרויות

הערות שוליים 

אלופי עולם בשחמט
רבי-אמנים צרפתים
רבי-אמנים רוסים
שחמטאים רוסים
מחברי ספרי שחמט
אישים הקבורים בבית הקברות מונפרנאס
אנטישמיות בצרפת: אישים
צרפתים ממוצא רוסי
אלופי ברית המועצות בשחמט
אישים שעל שמם כוכב לכת מינורי
מהגרים מרוסיה לצרפת
רוסים שנולדו ב-1892
צרפתים שנולדו ב-1892
נפטרים ב-1946
רוסים שנפטרו ב-1946